Նոլան Ռայան

**Լինն Նոլան Ռայան կրտսեր** (), ամերիկացի պրոֆեսիոնալ բեյսբոլիստ, որը հանդես է եկել Բեյսբոլի գլխավոր լիգայում։ Ներկայումս «Տեխաս Ռեյնջերս» ակումբի գլխավոր գործադիր տնօրենն է։

ՄԼԲ-ում 27 տարվա ընթացքում հանդես է եկել «Նյու Յորք Մեթս», Կալիֆորնիա Էնջելս, «Հյուսթոն Ասթրոս» և «Թեքսաս Ռեյնջերս» ակումբներում։ 1999 թվականին նա ընդգրկվել է Փառքի բեյսբոլի սրահում։

ՄԼԲ-ում իր կարիերայի ընթացքում նրա հաղթանակների տոկոսը կազմել է 52,6 %, նա 8 անգամ մասնակցել է ՄԼԲ-ի բոլոր աստղերի խաղերին, իսկ 5714 սթրայքաութները ՄԼԲ-ի ռեկորդն են, և նա 839 սթրայքաութով առաջ է անցնում իր մոտակա մրցակից Ռենդի Ջոնսոնից։ Նա նաև ՄԼԲ-ի ռեկորդակիր է բեյս օն բոլերի քանակով։ Ռայանը և Սենդի Կոուֆաքսը ՄԼԲ-ի միակ փիթչերներն են, որոնք ընդգրկվել են Փառքի բեյսբոլի սրահում, որոնք ավելի շատ սթրայքաութ են արել, քան խաղացել են ինինգներ։ Ռայանի համարը ամրագրված է երեք տարբեր թիմերում՝ «Էնջելս», «Ասթրոս» և «Ռեյնջերս»։ ՄԼԲ-ի ոչ մի խաղացողի համար, բացի Ջեքի Ռոբինսոնից (որի համարը ամրագրված է ՄԼԲ-ի բոլոր թիմերում), որի համարը ամրագրված չէ առնվազն երեք ակումբներում։

Իր կարիերայի ընթացքում Ռայանը կատարել է 7 նոու-հիթեր, ինչը MLB-ի ռեկորդ է (երկրորդ տեղում Սենդի Կոուֆաքսն է՝ չորսով): Նոլանը Բոբ Ֆելլերի հետ կիսում է մեկ հիթանոցների քանակի 12 ռեկորդ՝ : Սակայն նա ոչ մի անգամ կատարյալ խաղ չի խաղացել և ոչ մի անգամ չի ստացել Սայ Յանգի մրցանակը։ Ռայանը MLB-ի 29 խաղացողներից մեկն է, ով հանդես է եկել չորս տարբեր տասնամյակներում։

## Վաղ կյանք
Ռայանը ծնվել է Ռեֆուխիոյում (Տեխաս նահանգ) և ընտանիքում վեց երեխաներից կրտսերն էր: Նրա ծնողներ՝ Լին Նոլան ավագը և Մարթա Լի Հենքոք Ռայանը, ապրում էին Վուդսբորոյի մոտ գտնվող ֆերմայում, իսկ ավելի ուշ տեղափոխվեցին Էլվին, երբ նա վեց շաբաթական էր։ Մանկության տարիներին նա սիրում էր տարբեր իրեր նետել ցանկացած թիրախի վրա։ Նրա հայրը կարծել է, որ բեյսբոլը կլինի նրա ձեռքերի լավագույն կիրառումը, այդ պատճառով ամեն կերպ խրախուսել է Նոլանին բեյսբոլ խաղալ։

Ինը տարեկանում Ռայանը սկսել է խաղալ Էլվինի բեյսբոլի Լիթլ լիգայում։ 11 և 12 տարեկան հասակում նա ընտրվել է բոլոր աստղերի հավաքականներում, և արդեն մի քանի տարի անց նա խաղացել է իր կյանքի առաջին նոու-հիթթերը։ Բացի փիթչերի դիրքից, Ռայանը խաղացել է նաև այլ դիրքերում:

Ավագ դպրոցում Էլվին Ռայանը հանդես է եկել տեղի թիմում՝ մարզիչ Ջիմ Ուոթսոնի գլխավորությամբ: Ավարտական դասարանում նա ռեկորդ է սահմանել սթրայքների քանակով:

1963 թվականին Էլվինի ավագ դպրոցի և Քլիր Քրիքի դպրոցի միջև խաղի ժամանակ նրան նկատել է «Նյու Յորք Մեթս»-ի սկաուտ Ռեդ Մուրֆը։ Մարզիչ Ուոթսոնը սկաուտին ասել է, որ որոշ հարվածողներ հրաժարվել է մահակ վերցնել նրա դեմ, և որ նրա նետումները երբեմն կոտրում են որսորդների ձեռքերը:

## Մասնագիտական կարիերա
### Նյու Յորք Մեթս (1966-ից 1971 թվականներ)
1965 թվականին դպրոցն ավարտելուց հետո Ռայանն ընտրվել է 1965 թվականի MLB դրաֆտի 12-րդ փուլում «Նյու Յորք Մեթս» ակումբի կողմից: Պայմանագիրը ստորագրելուց հետո նրան ուղարկեցին «Մարիոն Մետս» ակումբ՝ Ապալաչյան լիգայի ստորին լիգայից: Հաջորդ տարի նրան հրավիրեցին հիմնական թիմ, դառնալով լիգայի երկրորդ ամենաերիտասարդը։ Նրա առաջին սթրայքաութը կատարվել է Պետ Ջարվիսի դեմ, իսկ առաջին հոում-ռանը բաց է թողել Ջո Տորեից։

Հիվանդությունների, ձեռքի վնասվածքի և բանակում ծառայության պատճառով Ռայանը բաց է թողել 1967 թվականի մրցաշրջանի մեծ մասը՝ խաղալով ընդամենը 7 ինինգ «Մեթսի» ֆարմ-ակումբում՝ Ջեքսոնվիլում։ Նա գլխավոր լիգայում չխաղաց մինչև 1968 թվականը։ Չնայած իր արագ ֆաստբոլներին, նրան չհաջողվեց մրցակցել թիմի հիմնական փիթչերներ Թոմ Սիվերի և Ջերի Կուսմանի հետ։ Ռայանը հիմնականում հանդես է եկել որպես ռելիֆ-փիթչեր և երբեմն՝ մեկնարկային։

## Ծանոթագրություններ

## Արտաքին հղումներ
* The Nolan Ryan Foundation

Կատեգորիա:20-րդ դարի ամերիկացիներ
Կատեգորիա:ԱՄՆ
Կատեգորիա:Ամերիկացի բանկիրներ
Կատեգորիա:Ամերիկացի բեյսբոլիստներ
Կատեգորիա:Ամերիկացիներ
Կատեգորիա:Ամերիկացիներ իռլանդական սերմամբ
Կատեգորիա:Բեյսբոլ